Jeres krydstogt i Fransk Polynesien bringer jer fra den ene perle til den næste. Også I bogstavelig forstand. I ankommer til Taha’a, hvor nogle af Fransk Polynesiens smukkeste sorte perler dyrkes i lagunen.
Taha’a er blot er 90 km2. I lagunen ved Taha’a ligger også øen Raiatea Det var herfra, de store polynesiske migrationer mod bl.a. Hawaii udgik. I vil nok undre jer lidt over, hvad de ville væk fra. I er omgivet af naturens skønhed og rigdomme fra lagunens og havets fisk til den store frodighed på land med duftende vaniljeplantager.
Utroligt mange drømmer om at opleve Moorea i Fransk Polynesien. Få opnår at gøre det. Og endnu færre kan sige til sig selv ”Nå, nu tager jeg lige til Moorea igen”. Det er helt ok, hvis I føler jer lidt udvalgte og privilegerede på denne dag.
På jeres krydstogt rundt i Fransk Polynesien fik I jo et første indtryk af Moorea. Måske var I ”bare” ved lagunen. Måske tog I en udflugt ind i højlandet med ananasplantagerne, så I ikke føler behov for at opleve mere ud over bare at slappe af og nyde at være til.